MS «With Junior»

MS «With Junior» (nr.5) er et lasteskip som ble bygget i 2009 ved Moen Slip AS som byggnummer 67. Skipet eies av Egil Ulvan Rederi, og er det 5. skipet rederiet har ved samme navn, dog den eneste rederiet fortsatt selv eier (per 2022). MS «With Junior» er et stykkgodsskip, også kalt reefer. Skipet er tilpasset stykkgods, som eksempelvis båter, kontainere og paller, med mulighet for kjøle- og frysevarer. «With Junior» frakter stykkgods mellom Tromsø og Stavanger, en rundtur som tar 14 dager. Skipet er utstyrt med en ABC 8DZC hovedmotor, som yter 1840 kW. Fartøyet er utstyrt med thruster forut som yter 450kW, og thruster akterut som yter 350kW. Oppgitt toppfart er 12,5 knop. «With Junior» er utstyrt med moderne laste- og losseutstyr, blant annet palleheis og sideport. Dekkskrana har et løft på 50 tonn, med 13 meter spenn.

Motorhavari utenfor Fitjar 
Tirsdag 15. desember 2020 fikk «With Junior» motortrøbbel utenfor Fitjar, i Sunnhordland i Vestland fylke. Skipet måtte ankre opp for å unngå å drive på land. «With Junior» ble slept til Bekkjarvik, i Austevoll kommune. Redningsskøyta RS «Kristian Gerhard Jebsen» assisterte slepet.

Foto

Referanser

Eksterne lenker 

Norske lasteskip
Skip bygget i Norge
Skip fra 2009
Egil Ulvan Rederi
Artikler i sjøfart-prosjektet